# Trofeu de les Nacions de motocròs

El Trofeu de les Nacions de motocròs, conegut tradicionalment com a Trophée des Nations (en francès), fou una prova internacional de motocròs per equips que es disputà entre 1961 i 1984. La prova es reservava a motocicletes de 250 cc i era el complement del Motocròs de les Nacions (en vigor des de 1947 i destinat a motos de 500 cc), disputant-se anualment una setmana abans que aquest, cap al setembre.
El Trofeu de les Nacions fou instaurat per la FIM el 1961, un any abans que el Campionat del Món de motocròs d'aquesta cilindrada i, més endavant, s'instaurà també la Coupe des Nations per a motos de 125 cc (durà de 1981 a 1984). El 1985, la FIM va presentar un nou format que combinava els tres trofeus en un de sol, aplegant tres categories (125, 250 i 500 cc) amb un corredor de cadascuna i tres curses per trofeu (125/500, 125/250 i 250/500), de manera que tots poguessin competir entre si.

## Història de la competició

Les primeres edicions del Trofeu les varen guanyar els suecs, després de dos èxits inicials del Regne Unit. Més tard, Bèlgica va conquerir tots els títols de 1969 fins a 1980 excepte un (Rússia, 1979), poc abans de començar el domini nord-americà.
L'equip nord-americà va arribar a Lommel, Bèlgica, el setembre de 1981 per al Trophée des Nations, amb quatre pilots d'Honda, dirigits pel belga 5 vegades campió del món, Roger de Coster. Danny Laporte, Chuck Sun, Johnny O'Mara i Donnie Hansen van guanyar amb diferència, i una setmana més tard van tornar a guanyar al Motocross des Nations a Bielstein, Alemanya. L'equip va anar canviant any rere any, però tot continuà igual. L'equip de De Coster aconseguí vuit victòries (quatre a cadascun dels dos torneigs) en quatre anys.
El 1980, la FIM va decidir introduir l'any següent un trofeu per a un tercer equip amb motos de 125 cc: la Coupe des Nations. El 1985 entrà en vigor el nou format de curses en tres cilindrades (500, 250 i 125 cc), desapareixent el Trophée i la Coupe.

## Llista de guanyadors

| Any | Guanyador | Pilots | Circuit |
| 1961 | Regne Unit | Dave Bickers / Arthur Lampkin / Jeff Smith | Itàlia: Avigliana |
| 1962 | Regne Unit | Dave Bickers / Arthur Lampkin / Jeff Smith | Regne Unit: Ipswich |
| 1963 | Suècia | Lars Forberg / Torsten Hallman / Cenneth Lööf | Bèlgica: Loppem |
| 1964 | Suècia | Torsten Hallman / Åke Jonsson / Olle Pettersson | Països Baixos: Markelo |
| 1965 | Cancel·lat pel mal estat del circuit | Cancel·lat pel mal estat del circuit | Cancel·lat pel mal estat del circuit |
| 1966 | Suècia | Torsten Hallman / Åke Törnblom / Olle Pettersson / Åke Jonsson | Regne Unit: Brands Hatch |
| 1967 | Suècia | Staffan Eneqvist / Torsten Hallman / Olle Pettersson / Åke Jonsson | Txecoslovàquia: Holice |
| 1968 | Suècia | Bengt Åberg / Bengt-Arne Bonn / Christer Hammargren | Suïssa: Payerne |
| 1969 | Bèlgica | Roger De Coster / Sylvain Geboers / Joël Robert | Bèlgica: Kester |
| 1970 | Bèlgica | Roger De Coster / Sylvain Geboers / Joël Robert | Suècia: Knutstorp |
| 1971 | Bèlgica | Roger De Coster / Sylvain Geboers / Jaak van Velthoven | Txecoslovàquia: Holice |
| 1972 | Bèlgica | Roger De Coster / Joël Robert / Jaak van Velthoven / Marcel Wiertz | Bèlgica: Genk |
| 1973 | Bèlgica | Roger De Coster / Sylvain Geboers / Jaak van Velthoven / Jean-Claude Laquaye | Regne Unit: Donington Park |
| 1974 | Bèlgica | Roger De Coster / Gaston Rahier / Jaak van Velthoven / Harry Everts | França: Vesoul |
| 1975 | Bèlgica | Roger De Coster / Gaston Rahier / Jaak van Velthoven / Harry Everts | Itàlia: Maggiora |
| 1976 | Bèlgica | Roger De Coster / Gaston Rahier / Jaak van Velthoven / Harry Everts | Suïssa: Wohlen |
| 1977 | Bèlgica | Roger De Coster / André Malherbe / Jaak van Velthoven / Harry Everts | Països Baixos: Markelo |
| 1978 | Bèlgica | Roger De Coster / Gaston Rahier / Jaak van Velthoven / Harry Everts | Bèlgica: Kester |
| 1979 | Unió Soviètica | Guennadi Moisséiev / Vladímir Kàvinov / Valery Korneev / Yuri Khudiakov | Suècia: Estocolm |
| 1980 | Bèlgica | Georges Jobé / André Malherbe / André Vromans / Harry Everts | Itàlia: Maggiora |
| 1981 | Estats Units | Danny Laporte / Chuck Sun / Johnny O'Mara / Donnie Hansen | Bèlgica: Lommel |
| 1982 | Estats Units | David Bailey / Johnny O'Mara / Danny Chandler / Jim Gibson | Suïssa: Wohlen |
| 1983 | Estats Units | David Bailey / Mark Barnett / Broc Glover / Jeff Ward | Txecoslovàquia: Povaska Bystrica |
| 1984 | Estats Units | Broc Glover / Johnny O'Mara / Jeff Ward / Rick Johnson | Suècia: Varberg |

### Total de victòries per equips

| Equip (*) | Victòries |
| Bèlgica | 11 |
| Suècia | 5 |
| Estats Units | 4 |
| Regne Unit | 2 |
| Unió Soviètica | 1 |
| Total | 23 |

## Referències

* ↑ «History. Trophée des Nations» (en anglès). redbullmxon.com. [Consulta: 5 novembre 2009].
* ↑ Hailwood, Mike; Walker, Murray; Smith, Jeff; Currie, Bob; Puig Bultó, Oriol. «Moto-cross». A: Motos. Carreras de velocidad. Moto-Cross. Trial (en castellà). Barcelona: Editorial Hispano Europea, 1975, p. 230; 346-348. ISBN 84-255-0245-4.
* ↑ Egea, Alfonso; Ramos, Javier; Izquierdo, Maria Vanessa; Murillo, Juan José; García, Óscar. «Historia del motocross». A: Fraile, Maria José (Directora). Atlas visual de los deportes (en castellà). Vol. 5. L'Eliana: Producciones Editoriales Clannad, 2000, p. 33. ISBN 84-95664-05-4.
* ↑ «Motocross des Nations History Lesson» (en anglès). racerxonline.com. [Consulta: 5 novembre 2009].
* ↑ «Le palmarès des Belges en motocross» (en francès). moto80.be. Arxivat de l'original el 12 de juliol 2011. [Consulta: 5 novembre 2009].
* ↑ «500GP 1960 - 1969 World Championship» (en anglès). mxbikes.com. Arxivat de l'original el 29 de setembre 2012. [Consulta: 5 novembre 2009].
* ↑ «Trophees des Nations 1966» (en anglès). akejonsson.com. Arxivat de l'original el 8 d’agost 2015. [Consulta: 5 novembre 2009].

### Bibliografia

* «World Champions - Champions Du Monde. National Teams / Equipes Nationales» (PDF) (en anglès). fim-live.com. FIM, 15-09-2011. Arxivat de l'original el 17 d'agost 2014. [Consulta: 16 gener 2013].
* «Trophée des nations» (en francès). memotocross.fr, 2012. Arxivat de l'original el 18 de febrer 2013. [Consulta: 4 gener 2013].

## Enllaços externs

* Tots els campions de motocròs, amb especial atenció als nord-americans Arxivat 2010-10-25 at Archive.is (anglès)